สวัสดีค่ะ พึ่งซื้อวิตามิน อาหารเสริม มา3ตัวค่ะ วิตามินซี, วิตามินบีรวม, เกรปซีด อยากถามว่า ทั้ง3ตัวนี้ สามารถกินพร้อมกันเลยได้ไหมคะ และควรทานเวลาไหนดี บนฉลากของทั้ง3กระปุกบอกว่า วันละ1เม็ด พร้อมมื้ออาหาร หรือตามคำแนะนำของแพทย์ค่ะ ขอบค่ะ
สวัสดีค่ะ การใช้วิตามินเสริมต่างๆดังกล่าวมานั้น ไม่น่าจะมีปฏิกิริยาอะไรต่อกัน สามารถรับประทานร่วมกันได้ อาจจะรับประทานเวลาใดเวลาหนึ่งของวัน เช่นพร้อมมื้ออาหารเช้า เป็นต้นแต่อย่างไรก็ามถ้าได้รับประทานอาหารครบ 5 หมู่ในปริมาณที่พอเพียงแล้ว แทบจะไม่มีความจำเป็นต้องกินวิตามินใดๆเสริมเข้าไปอีก เพราะการได้รับวิตามินมากเกินความจำเป็น ร่างกายจะต้องใช้ตับหรือไตทำงานหนักขึ้นเพื่อขับสารส่วนเกินออกมา ไม่แน่ใจว่าอันนี้มีข้อบ่งชี้ทางการแพทย์หรือเป็นอาหารเสริมที่แพทย์สั่งให้โดยตรงหรือไม่ หากแพทย์สั่ง ควรถามข้อบ่งชี้การใช้กับแพทย์ที่รักษาให้แน่ชัด และสอบถามอาหารที่ควรรับประทานเพื่อช่วยเสริมวิตามินนั้นๆด้วย เช่นวิตามินซี จะพบได้ในผักผลไม้สดอยู่แล้ว หรือวิตามินบีรวมก็จะอยู่ในกลุ่มข้าวเช่นข้าวกล้องเป็นต้น